text: El Port de Tarragona es presenta com una de les principals opcions de connexió entre Àsia i Europa | Reusdigital.cat diari de Reus. Notícies i actualitat del Camp de Tarragona
  Andreu promociona l'enclavament portuari a la fira Transport Logistic de Xangai
  Andreu, a la fira xinesa
  El Port de Tarragona ha participat, convidat per Puertos del Estado, a la Cimera Internacional de Logística, Ruta de la Seda i Fòrum de Cooperació en Transport Marítim celebrada en el marc de la fira Transport Logistic Xina 2018, la fira logística més important d'Àsia, que es clausura aquest divendres a Xangai.
  El Corredor del Mediterrani ha estat la infraestructura estrella com a element clau de connectivitat de la nova ruta logística denominada "Ruta de la Seda" de connexió entre Àsia (Xina) i Europa. El president del Port de Tarragona, Josep Andreu, ha exposat les credencials de la infraestructura portuària tarragonina.
  En concret, ha ressaltat la seva posició geoestratègica d'"encreuament de camins" entre el Corredor Central i el Corredor del Mediterrani. També ha destacat el seu actual nivell d'infraestructures que li proporcionaran una alta connectivitat amb Europa un cop estigui el territori connectat amb l'ample de via europeu (UIC) l'any 2020.